העוקץ (סדרת טלוויזיה אמריקאית)

סקירה כללית

הסדרה עוקבת אחר צוות של חמשה גנבים שפועלים כמין רובין הוד מודרניים. ומסייעים על ידי יכולותיהם הגבוהות לאנשים הנפגעים מגורמים רבי כוח, ובמיוחד חברות גדולות. הכולל את ניית'ן פורד, חוקר ביטוח לשעבר (טימותי האטון) שתפקידו הוא 'המוח' המתכנן את פעולות הצוות, וכן נוכלת מבריקה בשם סופי דרובקס (ג'ינה בלמן). כריסטיאן קיין משחק דמות של 'מומחה אחזור' - המכה, בשם אליוט ספנסר. נדבך מרכזי בצוות נתון לפרקר (בת' ריסגאף), גנבת-פורצת על שמבצעת את הפעולות הטכניות הדרושות. היא במערכת יחסים יחד עם חבר הצוות החמישי, אלק הארדיסון (אידיס הודג') המשמש כהאקר הפורץ למאגרי מידע ועוד.

העונה הראשונה (13 פרקים)

בסדרה האטון מגלם את ניית'ן פורד, חוקר ביטוח לשעבר שהיה עובד נאמן למעבידיו לשעבר. פורד הצליח להשיב לבוס שלו רכוש בשווי של מיליוני דולרים. אך כאשר הבוס מונע מבנו של פורד את תביעת הביטוח לתרופה נסיונית וחרץ את דינו למוות, פורד מבין שהוא לא יכול לעבוד עוד עבור גוף אכזר שכזה. מובטל ועל סף אלכוהוליזם, פורד נשכר על ידי מנכ"ל של קבוצת אווירונאוטיים בשם ויקטור דובניץ', כדי לחלץ תוכניות גנובות של מטוס מחברה יריבה. לצורך פעילות זו הוא מחליט לגייס את ארבעת הנוכלים הטובים ביותר שיצא לו לתפוס במהלך עבודתו. עוזרים לו במלאכתו הם ארבעה חברי צוותו המגולמים על ידי:
ג'ינה בלמן המבריקה ("זיווגים", "ג'קיל") כשחקנית כושלת המתמחה בהתחזות וגניבות יצירות אומנות, כריסטיאן קיין ("אנג'ל") כמומחה אמנויות לחימה ונשק, אלדיס הודג' ("אורות ליל שישי") כהאקר מתוחכם ובת' רייזגראף ("אלווין והצ'יפמאנקס") כאמנית פריצות, חומרי נפץ וחדירה (סימן ההיכר שלה הוא סנפלינג ופריצה בסגנון טום קרוז ב"משימה בלתי אפשרית").
בתחילה הם הססנים לגבי עבודתם כצוות לאחר שהתרגלו במשך השנים לעבוד לבד, אבל בגידות ותהפוכות משנות את עמדתם והם מבינים שהם פועלים בצורה הטובה ביותר כשהם יחד.
אחרי שהם מסיימים את הג'וב עם מיליונים בחשבון הבנק ללא צורך לעבוד עוד יום נוסף בחייהם, הם מחליטים שמעתה והלאה הם יציבו את העשירים והחמדנים ביותר להיות הקרבנות של מעשי הנוכלות שלהם.

העונה השנייה (15 פרקים)

במהלך העונה השנייה, סופי מחליטה לצאת לחופשת חיפוש עצמי באירופה (חופשת לידה), ושולחת במקומה נוכלת חדשה, טרה קול (ג'רי ריאן), שתחליף אותה.
הצוות מקבל אותה בחשש ובחשד, ומגלה שטרה, לעומתם, גונבת בעבור רווח אישי ודורשת את חלקה ברוב הפעולות.
שחקנים אורחים במהלך העונה: לוק פרי ("בוורלי הילס"), נועה תשבי כסוכנת המוסד לשעבר, ויל ויטון (ווסלי קראשר ב"מסע בין כוכבים הדור הבא") כמומחה מחשבים וריצ'רד קיינד ("ספין סיטי").

העונה השלישית (16 פרקים)

בעונה השלישית הצוות בעצם נמצא תחת איום. ניית'ן נמצא בכלא הפרטי המאובטח ומשלים עם זה וכבר מתכנן להעביר שם את זמנו אבל אז הוא שומע שמנסים להרשיע ולהכניס לכלא אדם חף מפשע וזה גורם לו לחזור לעבוד עם הצוות. חירותו מובטחת לו על ידי "האיטלקיה" המסתורית, אשר דורשת בתמורה שיגנוב עבורה חומר מפליל על מורו, ארכי פושע.
בהמשך העונה הם יעבדו על מיליציה צבאית, יתחזו למעצבי אופנה יוקרתיים, יעזרו לעובדי מכרות ואפילו יגנבו מדינה שלמה.
אלונה טל הישראלית מופיעה בפרק 6 בתור קיי ליין גולד, זמרת מוזיקת קאונטרי, ואף נותנת את קולה בשירה, יחד עם כריסטיאן קיין.

העונה הרביעית (18 פרקים)

העונה הרביעית נפתחת כשהצוות יוצא להרי אלסקה הקשוחים לעזור לאישה שבעלה נעלם. יותר מכל ג'וב בעבר, הג'וב הזה ידחוף את צוות "העוקץ" לקצה גבול היכולת, באחד מהאזורים הכי קשים בעולם, בו צעד אחד שגוי יכול לעשות את ההבדל בין חיים למוות.
לפני המשימה באלסקה הצוות הוריד פרופיל לאחר שסוף סוף הצליחו למלא את התחייבויותיהם לסוכנת איטלקיה מסתורית שסחטה את נייט, כדי שיצוד איש עולם תחתון בשם דמיאן מורו, הנהנה מחופש פעולה כמעט מוחלט מצד הממשלה. החוויה הקשה שינתה את נייט והוציאה ממנו צד חדש שנחוש יותר מתמיד לפגוע באנשים רעים. כמו כן, הוא מסרב להתמודד עם המתח המיני וחוסר הנוחות שנוצרו בינו ובין סופי, לאחר שמצאו את עצמם במיטה ביחד.
בעונה הזו הצוות מתמודד עם העובדה שוויקטור דובניץ, אותו מנכ"ל מושחת מהפרק הראשון של הסדרה, השתחרר מן הכלא, וביצע שורת מהלכים, בהם רצח אביו של ניית'ן פורד, כדי להפיל את הצוות. האתגר במקרה זה גדול במיוחד, משום שדובניץ' מכיר היטב את הצוות ואת שיטות הפעולה שלו. למרות זה, הצוות, בסיוע צוות נוסף, מצליחים להורגו. בעקבות כך הם יצטרכו להתמודד עם אי הבהירות המוסרית של מעשיהם ונייט במקביל ממשיך להיאבק עם עברו ובשדים הפרטיים שלו.